O‘zbekistonning birinchi raqamli raketkasi Denis Istomin Jyenevada tashkil etilgan ATR turniridagi ishtirokini muvaffaqiyatli boshladi. Mukofot jamg‘armasi 494 ming 310 yevroni tashkil qiluvchi ushbu musobaqaning birinchi turida u Yanko Tipsarevich bilan kuch sinashdi hamda 6:0, 6:2 hisoblarida ustun keldi. Istomin keyingi bosqichda Braziliya vakili Tomas Beluchchiga qarshi kortga chiqadi.